Pɛl 27
1
/Cu rɔ liak kɛ cäŋ ɛ ruɔ̱n ɔ,
kɛ ɣöö kui̱ci mɔ bi tuɔɔk
iruun ɔ.
2
A ji̱ liakɛ ɛ radɔ̱diɛn,
a /ci mɔ a ji̱n puɔ̱nydu.
3
Päm kɛnɛ liɛt thiɛkɛ,
kulɛ thiak ni riɛk in
latkɛ ɛ dɔ̱a̱r.
4
Gak ɛ rɛŋ kä ɛ da̱k,
kä thilɛ mi dëë pa̱a̱r
kɛ tiɛɛl kɛ jiääk.
5
Gɔaa ni luek ran,
kä ɣöö biɛ nhɔk bitdä.
6
Gɔw ni buɔ̱ɔ̱t ti ka̱m kɛ ji̱
ɛ määthdu,
kä nhök gua̱n tɛ̈ru.
7
Ram ci ria̱ŋ la lo̱kɛ tuaar,
kä com ti kɛ̈c kɛ̈ɛ̈c kä ram
näk buɔthɛ.
8
Ram mi nɔ̱a̱n kɛ dhɔrɛ,
ce̱tdɛ kɛ dit mi te jɔ̱ɔ̱r duëëlɛ.
9
Wäl mi kɔp kɛnɛ wäl mi waŋkɛ
jakɛ lɔc kä tɛth,
kä riɛk jakɛ ca̱ru kä jiäk.
10
/Cu määthdu kɛnɛ määth guur
päl ruëëc,
kä /cu riɛkdu naŋ dhɔr
dämuɔɔr.
Kɛ ɣöö gɔaa ni gua̱n thieekädu
mi thia̱k,
kä dämuɔɔr mi nɔ̱a̱n ɛlɔ̱ŋ.
11
A pɛl ni ji̱n gatdä
kä mocä tɛ̈th lɔaac,
kɛ ɣöö dëë ram mi lat ɣä
jɔ̱ɔ̱r luäŋ kɛ luɔc.
12
La ram mi ŋäc ŋɔak riɛk a nɛɛn
kä bɛ rɔ woc thi̱n,
kä la dɔ̱a̱r a rɛt ni jɛ
kä riɛk.
13
Mi ci raan riɛk jurä ka̱n
ala duŋdɛ,
käni bi̱i̱dɛ kiɛ a jɛ yor
pekdɛ piny.
14
Kä mi wä raan gua̱n thieekädɛ
poth kɛ
runwaŋ kɛ jɔw mi di̱i̱t,
ba jɛ käp ala ɣöö lamɛ ni jɛ.
15
Ciek mi gua̱n gaak,
ce̱tdɛ kɛ nhiaal mi diŋ
kɛ cäŋ nhial.
16
Kä käpdu kɛ jɛ cuɔ̱ŋ derɛ
ce̱tnikɛ käp jiɔam cuɔ̱ŋ,
kɛnɛ röm liɛth mi ca̱r kɛ tet.
17
La raan ram in dɔ̱ŋ a ŋi̱i̱c
ce̱tkɛ min la yiëëth a patkɛ
ɛ yiëëth in dɔ̱ŋ.
18
Kä ram yoop jiath ŋɔa̱a̱pdɛ
bɛ dɛykɛ cam,
kä ram tiit kuäärɛ
bɛ luth jek.
19
Ce̱tkɛ min la raan nhiamdɛ
a guic rɛy pi̱i̱ni,
inɔ bä ba raan guic
kɛ lɔcdɛ.
20
/Ci tin go̱o̱r raan kɛ
dee met ro̱ŋ,
ce̱tdɛ nikɛ wec jɔɔkni min
/ci dee met thia̱a̱ŋ.
21
Ɣɔ̱a̱nkɛ da̱a̱p kɛnɛ ciɛk in bo̱r
kɛ mac,
kä raan ɣɔ̱a̱nkɛ jɛ kɛ liak in
liakɛ ni jɛ.
22
Kä mi ci dɔ̱a̱r duäc a ci
thia̱k ni lia̱a̱dɛ,
ŋotdɛ bä /ci dɔ̱ɔ̱rɛ dee
jiɛn kä jɛ.
23
Ŋäcni jɛ ɛn ɣöö ŋäci
ciaŋ deetku,
kä tit ta̱a̱ ɣɔ̱ɔ̱ku,
24
kɛ ɣöö ria̱ŋ /cɛ bi te thi̱n
amäni cäŋ kɛl.
Kä /ci ri̱c bi te thi̱n.
25
Mi ci juaac waaŋ,
kä ca rɔ nyɔk kɛ do̱ny,
la juaac thar pa̱a̱m rɔ̱
cua̱ määt.
26
Kä bi rɔ cu lät kä bi̱i̱
kɛ miem rɔɔmniku,
kä bi rɔ cu kök mun
kɛ yio̱w böwniku.
27
Kä bi böwniku cu tekɛ
cak ti ŋuan,
ti ba yɛ mi̱eeth yɛnɛ
ji̱ dhɔaaru,
amäni nya la̱tdu bä.
